

**Республикалық мемлекеттік почта байланысы кәсіпорнын және оның еншілес мемлекеттік кәсіпорындарын қайта ұйымдастыру туралы**

Қазақстан Республикасы Үкіметінің Қаулысы 1999 жылғы 20 желтоқсан N 1940

      Қазақстан Республикасының почта саласын дамыту мақсатында Қазақстан Республикасының Үкіметі қаулы етеді:   
      1. Республикалық мемлекеттік почта байланысы кәсіпорны және оның еншілес мемлекеттік кәсіпорындары мемлекеттің 100 проценттік қатысуымен "Қазпочта" ашық акционерлік қоғамы (бұдан әрі - Қазпочта) болып қайта ұйымдастырылсын.   
      2. Қазпочта акцияларының мемлекеттік пакетін "Қазақстан Халықтық Жинақ Банкі" ашық акционерлік қоғамының басқаруына берудің және почта-жинақ жүйесін қалыптастыру стратегиясын әзірлеудің шарттарын белгілеу мақсатында қосымшаға сәйкес құрамда комиссия (бұдан әрі - Комиссия) құрылсын.   
      3. Комиссия 1999 жылдың 31 желтоқсанына дейінгі мерзімде:   
      1) шарттарының бірі ретінде басқару мерзімін "Қазақстан Халықтық Жинақ Банкі" ААҚ-ында акциялардың мемлекеттік пакетін 50 процент қосылған бір акция мөлшерінде сақтауға дейін көзделген, Қазпочта акцияларының мемлекеттік пакетін басқаруға беру талаптарын белгілесін;   
      2) аудандық деңгейде және ауылдық жерлерде "Қазақстан Халықтық Жинақ Банкі" ашық акционерлік қоғамының активтер құнын бағалауды жүргізсін;   
      3) почта-жинақ жүйесін дамыту стратегиясын әзірлесін және оны Қазақстан Республикасы Үкіметінің бекітуіне ұсынсын.   
      4. Қазақстан Республикасы Қаржы министрлігінің Мемлекеттік мүлік және жекешелендіру комитеті заңдарда белгіленген тәртіппен:   
      1) Қазпочтаның жарғысын бекітсін және оның әділет органдарында мемлекеттік тіркелуін қамтамасыз етсін;   
      2) Комиссия белгілеген шарттар негізінде Қазпочта акцияларының мемлекеттік пакетін басқаруға "Қазақстан Халықтық Жинақ Банкі" ашық акционерлік қоғамымен шарт жасассын;  
      3) осы қаулыны жүзеге асыру жөнінде өзге де шаралар қабылдасын.

      5. Күші жойылды - ҚР Үкіметінің 05.08.2013 № 796 қаулысымен.  
      6. Осы қаулы қол қойылған күнінен бастап қолдануға енгізіледі.

*Қазақстан Республикасының*  
*Премьер-Министрі*

                                   Қазақстан Республикасы Үкіметінің  
                                      1999 жылғы 20 желтоқсандағы  
                                        N 1940 қаулысына қосымша

      ЕСКЕРТУ. Құрам өзгерді - ҚР Үкіметінің 2000.05.04. N 659  
               қаулысымен. P000659\_

             Қазпочта акцияларының мемлекеттік пакетін  
         "Қазақстан Халықтық Жинақ Банкі" ашық акционерлік  
              қоғамының басқаруына беру шарттарын  
         белгілеу және почта-жинақ жүйесін қалыптастыру  
        стратегиясын әзірлеу жөніндегі комиссияның құрамы

     Өтембаев               - Қазақстан Республикасы  
     Ержан Әбілхайырұлы       Премьер-Министрінің  
                              орынбасары, төраға

     Марченко               - Қазақстан Республикасы  
     Григорий Александрович   Ұлттық Банкінің төрағасы  
                              (келісім бойынша)

     Сәйденов               - Қазақстан Республикасының  
     Әнуар Ғалимоллаұлы       Қаржы вице-министрі

     Жолдасбеков            - Қазақстан Республикасының  
     Азамат Мырзаданұлы       Бағалы қағаздар жөніндегі  
                              ұлттық комиссиясының төрағасы  
                              (келісім бойынша)

     Қанешов                - Қазақстан Республикасының  
     Біржан Бейсекенұлы       Көлік және коммуникациялар  
                              вице-министрі

     Құзытбаева             - Қазақстан Республикасының  
     Ажар Қилымбекқызы        Әділет вице-министрі

     Раханов                - Қазақстан Республикасы  
     Мақсұтбек Смағұлұлы      Қаржы министрлігінің Мемлекеттік  
                              мүлік және жекешелендіру  
                              комитетінің төрағасы

     Мәсімов                - "Қазақстан Халықтық Жинақ  
     Кәрім Кәкімжанұлы        Банкі" ашық акционерлік  
                              қоғамы басқармасының төрағасы  
                              (келісім бойынша)

     Ержанов                - Республикалық мемлекеттік  
     Оразәлі Сәнтайұлы        почта байланысы кәсіпорнының  
                              бас директоры

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК